《伊川道中》
宋代·李复

溪流冰尽摇日光，夹岸弱柳千缕长。野鸟深藏但闻语，山花半开初有香。

今朝伊川首西路，昔年潏水过南塘。安得春风生两腋，从教吹到故山傍。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。